Dipha Barus

Dipha Kresna Aditya Barus ( rèmbi' 4 Jânuwâri 1986)   panèka DJ, komposer, bân produser ḍâri Jâkarta, Inḍonèsia. Salèrana èkennal sareng orèng bânnya' saamponna makalowar singgel "No One Can Stop Us" kalabân panyanyi Kallula è taon 2016. Dipha Barus ampon mennang 9 AMI Awards .

 Kaoḍi'ân Awwâl 
Dipha molaè amaèn musik è omor ennem taon kalabân amaèn piano polana èsoro ramana. È bâkto aomor sapolo taon, Dipha molaè ajhâr bass bân jhughân maso' ka sakola'an musik. Dipha jhughân ajhâr bânnya' rèferensi musik ḍâri sapopona, David Tarigan, sè aropa'aghi sala sèttong pamaddhek Irama Nusantara. Dipha serrèng ajhâlân ka jhâlân Sorbhâjâ, Menteng, Jâkarta Tengnga ka'angghuy nyarè rekkaman ḍâri mosèsè lokal bân internasional. Dipha partama kalè kennal sareng DJ è bâkto Dipha noro'è ramana ka'angghuy parabâdhân mèdis è Singapura. Dipha èkennalaghi ḍâ' musik drum bân bass saèngghâna Dipha ngajhâk sapopona sè lebbi towa ka klub.   Molaè jârèya, Dipha molaè ajhâr musik èlèktronik, akadhi Aphex Twin bân musik èlèktronik laènna. Salastarèna molè ḍâri Singapura, Dipha terros nyarèta'aghi musik èlèktronik sambi ajhâr dhâḍdhi DJ è Jâkarta. Maskè Dipha narèma bèasiswa è Berklee College of Music, Dipha coma tao saellana pan-bârâmpan taon polana orèng towana notop sorat ètarèma ḍâri Dipha. Ahèrra, Dipha ajhâr desain grafis è Univèrsitas Tèknologi Krèatif Limkokwing, Malaysia. Dipha alako sakejjhâ' dhâḍdhi parancang grafis sabellunna abâli ka Inḍonèsia polana eppa'am la sèdhâ. Saellana molè, Dipha alako è Tuku Buku Aksara è taon 2008-2009 mènangka layanan palangghân.

 Parjhâlânan Lalako 
Dipha molaè alako sambi ajhâr sambi dhâddhi DJ è Zouk Club è Kuala Lumpur. Saellana ḍâteng ka Inḍonèsia, Dipha molaè amaèn è rèstoran bân acara-acara komunitas polana musik tèkno ghi' ta' èkasennengi.   È taon 2010, Dipha noro' band indie sè anyama Agrikulture mènangka pamaèn bass. Dipha molaè kalonta è bâkto makalowar laghu gabungan sareng Kalulla è taon 2016 sè ajuḍul "No One Can Stop Us" sè mennang pangarghâ'ân Anugerah Musik Inḍonèsia (AMI) ghâbây Karjâ Produksi Jogèt/EDC sè palèng bhâghus. Dipha mennang polè AMI è taon 2017 ghâbây karjâ produksi gabungan sè palèng bâccè' kalabân laghu sè ajuḍul "All Good". Dipha jhughân mennang AMI award polè è taon 2018 ghâbây katègori karjâ produksi Rap/Hip Hop sè palèng bhâgus kalabân laghu sè ajuḍul "Decide".

 Sombher